**Opgave til Sofokles’ *Antigone,* vv. 781-986 (ss. 50-56)**

Hver person får et tal. Besvar spørgsmålet med samme tal som jer - brug ca. 5-10 minutter → HUSK teksteksempler!!!
Når jeg siger til, skal I rejse jer og gå rundt i lokalet for at finde nogen, der har svaret på et andet spørgsmål end jer selv. Byt svar, og notér ned. Bliv ved med dette indtil du har alle 5 svar

”**Niobe** er i græsk mytologi datter af [Tantalos](https://lex.dk/Tantalos) og er gift med kong Amfion.

Af stolthed over sine mange og smukke børn (antallet varierer i overleveringen) hånede hun gudinden [Leto](https://lex.dk/Leto) for kun at have født [Apollon](https://lex.dk/Apollon) og [Artemis](https://lex.dk/Artemis).

De to forurettede gudebørn straffede denne [hybris](https://lex.dk/hybris) ved at dræbe alle *niobiderne* med pileskud; i nogle versioner af myten blev en enkelt af hvert køn dog skånet. [Zeus](https://lex.dk/Zeus) omskabte dronning Niobe til en evigt grædende klippeblok på bjerget Sipylos i [Frygien](https://lex.dk/Frygien).”
(fra <https://lex.dk/Niobe>)

**Første *kommos,* vv. 806-882 (ss. 50-53)**

1. Hvordan har Antigone det nu med, hvad der skal ske med hende? Hvordan skildrer hun sin situation? Læs her → f.eks. hvem "Niobe" er, og hvorfor Anitgone mon nævner hende (s. 51).
2. Hvordan ser koret på Antigones handlinger og hendes straf?

**Fjerde *epeisodion,* vv. 883-928 (ss. 53-54)**

1. Omskriv Kreons replik vv. 883-890 til normalt dansk. Hvad er det, han siger?
2. Se på den sidste del af Antigones replik (vv. 921-928). Hvad er det, hun siger om retfærdighed og guderne?

**Anden *kommos,* vv. 929-943 (ss. 54-55)**

1. “Ak, Thebanernes adel og råd! Så betragt da den sidste af kongeligt blod, hvordan hun behandles af hvem for at gøre sin pligt imod guder og slægt!” (vv. 940-943). Hvad betyder det? Hvilke begreber kan vi koble på?